pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-คำกล่าว พลเอก ประยุทธ์ จันทร์โอชา นายกรัฐมนตรี เนื่องใน “วันต่อต้านยาเสพติดโลก” ประจำปี 2564
วันเสาร์ที่ 26 มิถุนายน 2564
คํากล่าว พลเอก ประยุทธ์ จันทร์โอชา นายกรัฐมนตรี เนื่องใน “วันต่อต้านยาเสพติดโลก” ประจําปี 2564
คํากล่าว พลเอก ประยุทธ์ จันทร์โอชา นายกรัฐมนตรี เนื่องใน “วันต่อต้านยาเสพติดโลก” ประจําปี 2564 วันเสาร์ที่ 26 มิถุนายน 2564
พี่น้องประชาชนชาวไทยที่รักทุกท่าน
องค์การสหประชาชาติได้กําหนดให้วันที่26มิถุนายนของทุกปีเป็นวันต่อต้านยาเสพติดโลกเพื่อให้ทุกประเทศทั่วโลกได้ตระหนักถึงภัยคุกคามของปัญหายาเสพติดที่มีผลกระทบต่อมวลมนุษยชาติประเทศไทยในฐานะประเทศสมาชิกได้ประกาศเจตนารมณ์ร่วมกับประชาคมโลกต่อต้านยาเสพติดมาอย่างต่อเนื่องตั้งแต่ปี2530จนถึงปัจจุบัน
รัฐบาลมุ่งเน้นการแก้ไขปัญหายาเสพติดตามมติที่ประชุมของสหประชาชาติในการแก้ไขปัญหายาเสพติดแนวใหม่โดยมุ่งเน้นลงโทษทางอาญาและยึดทรัพย์สินผู้ผลิตผู้ค้ายาเสพติด
โดยในด้านการปราบปรามยาเสพติดได้นําเทคโนโลยีและเครื่องมือสมัยใหม่เข้ามาช่วย
ในงานสืบสวนสอบสวนตลอดจนอบรมพัฒนาบุคลากรให้มีความรู้ให้ล้ําหน้ากว่าผู้ค้ายาเสพติดตลอดจนการปรับปรุงแก้ไขกฎหมายที่เป็นอุปสรรคในการทํางาน
ด้านการบําบัดรักษาผู้เสพให้ถือว่าผู้เสพเป็นเหยื่อเป็นผู้ป่วยที่จะต้องเข้ารับการบําบัดรักษาโดยนําชุมชนเข้ามามีส่วนร่วมรวมถึงการฝึกอาชีพให้ผู้ผ่านการบําบัดรักษาที่มีความสนใจได้มีอาชีพสามารถดูแลตนเองต่อไปได้และมีการติดตามผู้ผ่านการบําบัดรักษาอย่างเป็นระบบ
ด้านการป้องกันยาเสพติดนอกจากจะป้องกันไม่ให้คนเข้าไปยุ่งเกี่ยวกับการเสพ
ยาเสพติดแล้วยังต้องป้องกันไม่ให้คนเข้าไปยุ่งเกี่ยวกับวงจรการค้ายาเสพติดด้วยโดยดําเนินการพัฒนาหลักสูตรการให้ความรู้เกี่ยวกับยาเสพติดบรรจุลงในหลักสูตรของการศึกษาทุกระดับรวมถึงการสร้างความเข้มแข็งให้กับหมู่บ้านชุมชนการจัดตั้งกองทุนแม่ของแผ่นดินและการนําเอาแนวทางของสมเด็จพระเจ้าลูกเธอเจ้าฟ้าพัชรกิติยาภานเรนทิราเทพยวดีกรมหลวงราชสาริณีสิริพัชรมหาวัชรราชธิดาในการทําโครงการพัฒนาทางเลือกเพื่อให้การแก้ไขปัญหายาเสพติดเป็นไปอย่างยั่งยืน
นอกจากนี้รัฐบาลยังมีนโยบายการนําพืชเสพติดมาใช้ประโยชน์ในการศึกษาวิจัย
เพื่อใช้ประโยชน์ในทางการแพทย์และพัฒนาต่อยอดให้เป็นพืชเศรษฐกิจต่อไป
ในนามรัฐบาลขอขอบคุณพี่น้องประชาชนชาวไทยและทุกภาคส่วนที่เกี่ยวข้องที่ได้ร่วมมือกันดูแลสังคมของเราและเจ้าหน้าที่ของทุกหน่วยงานองค์กรที่ได้ทุ่มเทเสียสละเพื่อแก้ไขปัญหายาเสพติดอย่างเข้มแข็งเพื่อให้สังคมไทยปลอดภัยจากยาเสพติด
เนื่องในโอกาส“วันต่อต้านยาเสพติดโลก”ประจําปีพุทธศักราช2564ผมขออาราธนาคุณพระศรีรัตนตรัยและสิ่งศักดิ์สิทธิ์ทั้งหลายในสากลอีกทั้งเดชะพระบารมีของพระบาทสมเด็จพระเจ้าอยู่หัวและสมเด็จพระนางเจ้าฯพระบรมราชินีได้โปรดดลบันดาลประทานพรให้พี่น้องประชาชนชาวไทยทุกคนประสบแต่ความสุขความเจริญมีกําลังกายกําลังใจที่เข้มแข็งเพื่อร่วมกันพัฒนาประเทศไทยให้มีความเจริญก้าวหน้าสืบไป
สวัสดีครับ
———————
รัฐบาลไทย-ข่าวทำเนียบรัฐบาล-รมช.มนัญญา ตรวจเยี่ยมสหกรณ์จังหวัดกระบี่
วันอาทิตย์ที่ 14 พฤศจิกายน 2564
รมช.มนัญญา ตรวจเยี่ยมสหกรณ์จังหวัดกระบี่
รมช.มนัญญา ตรวจเยี่ยมสหกรณ์จังหวัดกระบี่ เน้นนําระบบสหกรณ์ขับเคลื่อน เชื่อมโยงสินค้าเกษตร สร้างรายได้ให้สมาชิก
รมช.มนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เป็นประธานการประชุมมอบนโยบาย และตรวจติดตามการดําเนินงานของสํานักงานสหกรณ์จังหวัดกระบี่ ในโอกาสตรวจราชการในพื้นที่จังหวัดกระบี่ ตามนโยบายของกระทรวงเกษตรและสหกรณ์ โดย มีนายวิศิษฐ์ ศรีสุวรรณ์ อธิบดีกรมส่งเสริมสหกรณ์ นายโอภาส ทองยงค์ อธิบดีกรมตรวจบัญชีสหกรณ์ นายประกอบ เผ่าพงศ์ อธิบดีกรมส่งเสริมสหกรณ์ หัวหน้าส่วนราชการ เข้าร่วม ณ สํานักงานสหกรณ์จังหวัดกระบี่ ตําบลปากน้ํา อําเภอเมืองกระบี่ จังหวัดกระบี่
รมช.มนัญญา กล่าวว่า ขอขอบคุณผู้บริหาร เจ้าหน้าที่ บุคลากรทุกคนที่ทุ่มเทในการปฏิบัติงาน และได้ให้กําลังใจในการปฏิบัติหน้าที่ โอกาสนี้ได้รับฟังรายการผลการดําเนินงาน แผนงานที่สํานักงานสหกรณ์จังหวัดกระบี่ได้ขับเคลื่อนตามนโยบายของกระทรวงเกษตรและสหกรณ์ กรมส่งเสริมสหกรณ์ ได้แก่ โครงการนําลูกหลานเกษตรกรกลับบ้าน สานต่ออาชีพการเกษตร โครงการซูเปอร์มาร์เก็ตสหกรณ์ และโครงการปรับโครงสร้างการผลิต การรวบรวม และการแปรรูปของสถาบันเกษตรกร รองรับผลผลิตทางการเกษตร (พ.ร.ก. ฉุกเฉิน) โดยได้เน้นย้ําการนํานโยบายจากกระทรวงเกษตรและสหกรณ์ไปสู่การปฏิบัติ เพื่อให้เกิดความเจริญก้าวหน้าแก่สหกรณ์และกลุ่มเกษตรกร มีการรับฟังและแก้ไขปัญหาความเดือดร้อนของพี่น้องเกษตรกร นําระบบสหกรณ์มาเชื่อมโยง ขับเคลื่อน ช่วยเหลือเกษตรกรในการกระจายสินค้า ให้ความรู้แก่เกษตรกรในการบริหารจัดการสินค้าเกษตร บูรณาการร่วมกันระหว่างหน่วยงานในสังกัด ส่งเสริมการปลูกพืชหมุนเวียน ทําเกษตรผสมผสาน เกษตรอินทรีย์ สนับสนุนเงินกู้ให้กับสมาชิกสหกรณ์เพื่อนําไปพัฒนาอาชีพของตนเองต่อไป รวมทั้งใช้อุปกรณ์การตลาดให้เกิดประโยชน์สูงสุดแก่สมาชิกสหกรณ์และเกษตรกรในพื้นที่ เช่น ลานตาก โรงอบลดความชื้น โรงสี เป็นต้น
รัฐบาลไทย-ข่าวทำเนียบรัฐบาล-นายกฯ ให้โอวาทพร้อมให้กำลังใจอาสาสมัครอาคารแสดงประเทศไทยก่อนไปทำหน้าที่ประจำนิทรรศการอาคารแสดงประเทศไทยในงานเวิลด์เอ็กซ์โป 2020 ดูไบ (World Expo 2020 Dubai)
วันอังคารที่ 14 กันยายน 2564
นายกฯ ให้โอวาทพร้อมให้กําลังใจอาสาสมัครอาคารแสดงประเทศไทยก่อนไปทําหน้าที่ประจํานิทรรศการอาคารแสดงประเทศไทยในงานเวิลด์เอ็กซ์โป 2020 ดูไบ (World Expo 2020 Dubai)
นายกฯ ให้โอวาทพร้อมให้กําลังใจอาสาสมัครอาคารแสดงประเทศไทยก่อนไปทําหน้าที่ประจํานิทรรศการอาคารแสดงประเทศไทยในงานเวิลด์เอ็กซ์โป 2020 ดูไบ (World Expo 2020 Dubai)
วันนี้ (14 ก.ย.64) เวลา 15.00 น. ณ ตึกภักดีบดินทร์ ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มอบโอวาทแก่เยาวชนที่ได้รับคัดเลือกเป็นอาสาสมัครอาคารแสดงประเทศไทย จากโครงการ “ไทยแลนด์ พาวิลเลียน แอมบาสเดอร์” (Thailand Pavilion Ambassador) 25 คน ในฐานะผู้แทนประเทศไทยปฏิบัติทําหน้าที่ประจํานิทรรศการอาคารแสดงประเทศไทยในงานเวิลด์เอ็กซ์โป 2020 ดูไบ World Expo 2020 Dubai
นายกรัฐมนตรี กล่าวว่า รัฐบาลสนับสนุนให้ประเทศไทยเข้าร่วมงานนิทรรศการ World Expo 2020 Dubai ณ เมืองดูไบ ประเทศสหรัฐอาหรับเอมิเรตส์  ซึ่งเป็นโอกาสสําคัญในการประชาสัมพันธ์ให้ทั่วโลกได้รู้จักประเทศไทยเพิ่มมากขึ้นในมิติต่าง ๆ และยังกระตุ้นให้เกิดการขับเคลื่อนทางเศรษฐกิจ ทั้งในด้านการค้า การท่องเที่ยว และการลงทุนที่จะตามมาในอนาคต สร้างความเชื่อมั่นในศักยภาพการพัฒนาด้านนวัตกรรมและเทคโนโลยีดิจิทัลของประเทศไทย ตลอดจน การนํานวัตกรรมและเทคโนโลยีดิจิทัลมาใช้ในการส่งเสริมการท่องเที่ยวอย่างเป็นรูปธรรม ทั้งนี้ การประชาสัมพันธ์อาคารแสดงประเทศไทย ยังนําเสนออัตลักษณ์ความเป็นไทย ตลอดจนศักยภาพด้านเทคโนโลยีดิจิทัลของประเทศไทยให้นานาประเทศได้ประจักษ์
ในช่วงท้าย นายกรัฐมนตรี ได้ชื่นชมโครงการฯ ที่เปิดโอกาสให้ตัวแทนเยาวชนไทยได้เข้ามามีส่วนร่วมและเป็นตัวแทนประเทศไทยในการร่วมแลกเปลี่ยนวัฒนธรรม และประชาสัมพันธ์อาคารแสดงประเทศไทย นําเสนออัตลักษณ์ความเป็นไทย อาทิ รอยยิ้มสยาม อาหารไทย ธรรมชาติที่สวยงาม และบุคลิกความเป็นไทยที่ อ่อนน้อมถ่อมตน ซึ่งในส่วนของรัฐบาลพยายาม "พลิกโฉมประเทศไทย" ให้มั่นคง มั่งคั่ง ยั่งยืน เพื่อวันนี้และวันข้างหน้าสําหรับคนไทยทุกคน
สําหรับ “อาคารแสดงประเทศไทย (Thailand Pavilion)” ณ งานเวิลด์เอ็กซ์โป 2020 ดูไบ (World Expo 2020 Dubai) จัดขึ้นภายใต้แนวคิด “การขับเคลื่อนสู่อนาคต” (Mobility for the Future) เพื่อร่วมขับเคลื่อนประเทศไทยไปสู่อนาคต กําหนดจัดขึ้นระหว่างวันที่ 1 ตุลาคม 2564 – 31 มีนาคม 2565
------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-1 ก.ย. 64 ดีเดย์จัดเก็บภาษี ผู้ให้บริการ e-service จาก ตปท.
วันพุธที่ 1 กันยายน 2564
1 ก.ย. 64 ดีเดย์จัดเก็บภาษี ผู้ให้บริการ e-service จาก ตปท.
....
วันที่ 1 ก.ย. นี้ ถือเป็นวันแรกที่การจัดเก็บภาษีมูลค่าเพิ่มสําหรับการให้บริการทางอิเล็กทรอนิกส์จากต่างประเทศ ของกรมสรรพากร ตาม พ.ร.บ.แก้ไขเพิ่มเติมประมวลรัษฎากร (ฉบับที่ 53) พ.ศ. 2564 หรือ พ.ร.บ. e-Service เริ่มมีผลบังคับใช้ทางกฎหมาย
.
สําหรับภาษี e-Service จะจัดเก็บภาษีจากผู้ให้บริการ e-Service จากต่างประเทศ ซึ่งมีรายได้จากการให้บริการเกิน 1.8 ล้านบาทต่อปี จะต้องยื่นจดทะเบียนภาษีมูลค่าเพิ่ม (7%) นําส่งให้กรมสรรพากร แบ่งออกเป็น 5 ประเภท
• ธุรกิจที่มีรายได้จากค่าโฆษณา เช่น Facebook YouTube Google
• แพลตฟอร์มอีคอมเมิร์ซ ที่เปิดให้ซื้อขายผ่านออนไลน์ เช่น Amazon, Ebay
• ธุรกิจตัวกลางที่เป็นเอเจนซี่ ซื้อ - ขาย ตั๋วเครื่องบินและจองโรงแรม เช่น Booking.com, Agoda, Airbnb เป็นต้น
• แพลตฟอร์มตัวกลางระหว่างคนซื้อ – คนขาย โดยให้บริการเรียกแท็กซี่ หรือฟู้ดดีลิเวอรี เช่น Grab
• ธุรกิจบริการออนไลน์ที่มีรายได้จากระบบสมาชิก โดยให้บริการดูหนัง ฟังเพลง เช่น Netflix, Spotify, Apple Play, Zoom เป็นต้น
.
ซึ่งการจัดเก็บภาษีมูลค่าเพิ่มจากแพลตฟอร์มดิจิทัลจากต่างประเทศ เป็นเรื่องที่หน่วยงานจัดเก็บภาษีทั่วโลกให้ความสําคัญ เพื่อสร้างความเป็นธรรมให้แก่ผู้ประกอบการภายในประเทศที่ต้องเสียภาษี และไทยเป็น 1 ใน 60 กว่าประเทศทั่วโลกที่ได้เริ่มดําเนินการเก็บภาษีประเภทนี้ โดยกรมสรรพากรประเมินว่า จะมีรายได้เพิ่มขึ้นไม่ต่ํากว่า 5,000 ล้านบาทต่อปี
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
อัลบั้มภาพ
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...
รัฐบาลไทย-ข่าวทำเนียบรัฐบาล-เช็กเลย! สิ่งของ 5 รายการที่ห้ามนำเข้าอุทยานฯ ทั่วประเทศ ฝ่าฝืนปรับสูงสุด 1 แสนบาท
วันเสาร์ที่ 16 เมษายน 2565
เช็กเลย! สิ่งของ 5 รายการที่ห้ามนําเข้าอุทยานฯ ทั่วประเทศ ฝ่าฝืนปรับสูงสุด 1 แสนบาท
.....
เริ่มแล้วนะครับกับการห้ามนําภาชนะที่ทําด้วยโฟมและบรรจุภัณฑ์พลาสติกชนิดใช้ครั้งเดียวทิ้ง (Single - use plastics) เข้าไปในเขตอุทยานแห่งชาติทั่วประเทศ เพื่อสงวน อนุรักษ์ คุ้มครอง ดูแลทรัพยากรธรรมชาติ ป้องกันไม่ให้เกิดความเสียหายต่อปะการัง ระบบนิเวศ และเป็นการลดขยะในอุทยานแห่งชาติ โดยหากผู้ใดฝ่าฝืนมีความผิดตามมาตรา 20 ประกอบมาตรา 47 แห่ง พ.ร.บ.อุทยานแห่งชาติ พ.ศ. 2562 มีโทษปรับสูงสุด 100,000 บาท
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-“อนุทิน” ให้กำลังใจทีมแพทย์ดูแลผู้แสวงบุญ แนะผู้จะไปพิธีฮัจย์ ควรได้รับวัคซีน 4 เข็ม
วันศุกร์ที่ 27 พฤษภาคม 2565
“อนุทิน” ให้กําลังใจทีมแพทย์ดูแลผู้แสวงบุญ แนะผู้จะไปพิธีฮัจย์ ควรได้รับวัคซีน 4 เข็ม
รองนายกรัฐมนตรีและรัฐมนตรีว่าการกระทรวงสาธารณสุข ให้กําลังใจทีมบุคลากรทางการแพทย์ที่จะไปดูแลชาวไทยมุสลิมร่วมพิธีฮัจย์ ณ นครเมกกะห์ ราชอาณาจักรซาอุดีอาระเบีย แนะควรได้รับวัคซีนครบ 4 เข็ม จะช่วยลดการป่วยรุนแรงและลดการเสียชีวิตได้
รองนายกรัฐมนตรีและรัฐมนตรีว่าการกระทรวงสาธารณสุข ให้กําลังใจทีมบุคลากรทางการแพทย์ที่จะไปดูแลชาวไทยมุสลิมร่วมพิธีฮัจย์ ณ นครเมกกะห์ ราชอาณาจักรซาอุดีอาระเบีย แนะควรได้รับวัคซีนครบ 4 เข็ม จะช่วยลดการป่วยรุนแรงและลดการเสียชีวิตได้ ยืนยันวัคซีนฉีดได้ปลอดภัยไม่ผิดหลักศาสนา
วันนี้ (27 พฤษภาคม 2565) ที่ สํานักงานปลัดกระทรวงสาธารณสุข นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข มอบโนบายพร้อมให้กําลังใจทีมแพทย์ พยาบาลและเจ้าหน้าที่สาธารณสุขที่เข้ารับการปฐมนิเทศเพื่อเตรียมพร้อมก่อนร่วมเดินทางดูแลสุขภาพชาวไทยมุสลิมที่เดินทางไปประกอบพิธีฮัจย์ ณ นครเมกกะห์ ราชอาณาจักรซาอุดีอาระเบีย นําทีมโดย นายแพทย์ซุลกิฟลี ยูโซะ ผู้อํานวยการโรงพยาบาลไม้แก่น จ.ปัตตานี เป็นหัวหน้าคณะ
นายอนุทินกล่าวว่า กระทรวงสาธารณสุขพร้อมให้การสนับสนุนทีมบุคลากรทางการแพทย์ที่ไปดูแลสุขภาพชาวไทยมุสลิมที่จะเดินทางไปประกอบพิธีฮัจย์ ทั้งเวชภัณฑ์และอุปกรณ์ป้องกัน และเนื่องจากขณะนี้ยังมีการแพร่ระบาดของโรคโควิด 19 อยู่ นอกจากดูแลสุขภาพของผู้แสวงบุญแล้ว ขอให้ทีมบุคลากรทางการแพทย์ดูแลสุขภาพของตนเองด้วย โดยทั้งเจ้าหน้าที่ และผู้ที่จะเดินทางไปแสวงบุญ 3,738 คน ควรได้รับวัคซีนเข็ม 4 และหากใครได้รับเข็ม 4 แล้วให้ปรึกษาแพทย์เพื่อรับวัคซีนเข็ม 5 ซึ่งจะช่วยลดการป่วยรุนแรงและลดการเสียชีวิตได้ ทั้งนี้ ขอให้สร้างความมั่นใจ ให้กับประชาชนว่าวัคซีนที่นํามาฉีดผ่านกระบวนการทดสอบทั้งจากบริษัทผู้ผลิต อย.ประเทศผู้ผลิต รวมถึงสถาบันทางการแพทย์ เมื่อถึงประเทศไทยยังต้องผ่านกระบวนการตรวจสอบของ อย.ประเทศไทยกรมวิทยาศาสตร์การแพทย์ และคณะอนุกรรมการสร้างเสริมภูมิคุ้มกันโรค รวมถึงไม่มีส่วนประกอบใดที่ผิดหลักศาสนา จึงสามารถฉีดได้และมีความปลอดภัย
“ขณะนี้ประเทศไทยมีการรื้อฟื้นความสัมพันธ์กับราชอาณาจักรซาอุดีอาระเบีย ขอให้ทีมแพทย์ที่ไปดูแลผู้แสวงบุญได้ทําหน้าที่ตัวแทนประเทศไทย ชักชวนให้ชาวซาอุดีอาระเบีย เดินทางมาเที่ยวประเทศไทยโดยเฉพาะจังหวัดในภาคใต้ที่เป็นจังหวัดนําร่องท่องเที่ยว เป็นการสร้างความสัมพันธ์อันดีให้ประเทศไทยกลับมายืนหนึ่งได้อีกครั้ง” นายอนุทินกล่าว
******************************************** 27 พฤษภาคม 2565
รัฐบาลไทย-ข่าวทำเนียบรัฐบาล-กรมบัญชีกลางเดินหน้า! พิจารณาและประกาศรายชื่อผู้ประกอบการที่มีสิทธิเป็นผู้ยื่นข้อเสนอต่อหน่วยงานของรัฐ ครั้งที่ 9 จำนวน 101 ราย
วันอังคารที่ 26 ตุลาคม 2564
กรมบัญชีกลางเดินหน้า! พิจารณาและประกาศรายชื่อผู้ประกอบการที่มีสิทธิเป็นผู้ยื่นข้อเสนอต่อหน่วยงานของรัฐ ครั้งที่ 9 จํานวน 101 ราย
กรมบัญชีกลางเร่งพิจารณาคุณสมบัติผู้ประกอบการที่ยื่นคําขอขึ้นทะเบียนผู้ประกอบการงานก่อสร้างมาที่กรมบัญชีกลาง เพื่อให้มีสิทธิเป็นผู้ยื่นข้อเสนอต่อหน่วยงานของรัฐ นอกจากจะเป็นการส่งเสริมการแข่งขันที่เป็นธรรมแล้ว หน่วยงานของรัฐยังมีทางเลือกมากขึ้นด้วย
นางสาวกุลยา ตันติเตมิท อธิบดีกรมบัญชีกลาง เปิดเผยว่า กรมบัญชีกลางได้เร่งพิจารณาคุณสมบัติของผู้ประกอบการที่ยื่นคําขอขึ้นทะเบียนผู้ประกอบการงานก่อสร้างมาที่กรมบัญชีกลาง เพื่อให้ผู้ประกอบการมีสิทธิเป็นผู้ยื่นข้อเสนอต่อหน่วยงานของรัฐ นอกจากจะเป็นการส่งเสริมการแข่งขันที่เป็นธรรมแล้ว หน่วยงานของรัฐยังมีทางเลือกมากขึ้นด้วย
“คณะกรรมการราคากลางและขึ้นทะเบียนผู้ประกอบการได้ตรวจสอบคุณสมบัติของผู้ยื่นคําขอขึ้นทะเบียนผู้ประกอบการงานก่อสร้าง และกรมบัญชีกลางได้ประกาศรายชื่อผู้ประกอบการงานก่อสร้างที่มีสิทธิเป็นผู้ยื่นข้อเสนอต่อหน่วยงานของรัฐ โดยครั้งนี้เป็นครั้งที่ 9/2564 ซึ่งมีผู้ประกอบการงานก่อสร้างที่มีคุณสมบัติถูกต้อง ครบถ้วนตามหลักเกณฑ์ที่คณะกรรมการราคากลางฯ กําหนด รวมทั้งสิ้น 101 ราย โดยเป็นผู้ประกอบการงานก่อสร้างรายเดิมที่ได้เลื่อนชั้น และผู้ประกอบการงานก่อสร้างรายใหม่ที่ได้รับการขึ้นทะเบียน แบ่งเป็น 1) ผู้ประกอบการงานก่อสร้างที่มีคุณสมบัติตามหลักเกณฑ์คุณสมบัติทั่วไป และคุณสมบัติเฉพาะ และ 2) ผู้ประกอบการงานก่อสร้างที่มีคุณสมบัติตามหลักเกณฑ์คุณสมบัติทั่วไป คุณสมบัติเฉพาะ และคุณสมบัติเฉพาะอื่น ๆ ใน 4 สาขา (สาขางานก่อสร้างทาง สาขางานก่อสร้างสะพาน สาขางานก่อสร้างชลประทาน และสาขางานก่อสร้างเขื่อนป้องกันตลิ่งและชายฝั่ง)” อธิบดีกรมบัญชีกลาง กล่าว
อธิบดีกรมบัญชีกลางกล่าวเพิ่มเติมว่า สําหรับรายชื่อผู้ประกอบการงานก่อสร้างที่มีสิทธิเป็นผู้ยื่นข้อเสนอต่อหน่วยงานของรัฐ ครั้งที่ 9/2564 มีผลตั้งแต่วันที่ 26 ตุลาคม 2564 เป็นต้นไป โดยสามารถตรวจสอบรายชื่อได้ทางเว็บไซต์ www.gprocurement.go.th หรือ CGD Application และสอบถามข้อมูลเพิ่มเติมได้ที่ Call Center กรมบัญชีกลาง 02 270 6400 ในวันและเวลาราชการ
รัฐบาลไทย-ข่าวทำเนียบรัฐบาล-สธ.แจงยะลาติดโควิดสูงแต่ไม่ใช่คลัสเตอร์ใหญ่ เร่งระดมทุกมาตรการเพื่อควบคุมโรค
วันเสาร์ที่ 2 ตุลาคม 2564
สธ.แจงยะลาติดโควิดสูงแต่ไม่ใช่คลัสเตอร์ใหญ่ เร่งระดมทุกมาตรการเพื่อควบคุมโรค
กระทรวงสาธารณสุข แจงสถานการณ์โควิด 19 จ.ยะลา พบผู้ติดเชื้อเพิ่มขึ้น 738 ราย แต่ไม่ใช่การระบาดเป็นคลัสเตอร์ใหญ่
กระทรวงสาธารณสุข แจงสถานการณ์โควิด 19 จ.ยะลา พบผู้ติดเชื้อเพิ่มขึ้น 738 ราย แต่ไม่ใช่การระบาดเป็นคลัสเตอร์ใหญ่ ยังเป็นการติดเชื้อในบ้านและชุมชน เดินหน้าสร้างความตระหนักเรื่องมาตรการป้องกันตนเองสูงสุดตลอดเวลา ตรวจ ATK 10% ทุกสัปดาห์ และเร่งรณรงค์ให้ประชาชนมาฉีดวัคซีนให้ครอบคลุมโดยเร็ว ลดการแพร่เชื้อในสถานที่เสี่ยง ทั้งโรงงาน ร้านอาหาร และตลาด
นายแพทย์เกียรติภูมิ วงศ์รจิต ปลัดกระทรวงสาธารณสุข กล่าวถึงสถานการณ์โรคโควิด 19 จ.ยะลา ว่า วันนี้ (2 ตุลาคม 2564) ประเทศไทยมีผู้ป่วยโควิดรักษาหาย 13,127 ราย สูงกว่าผู้ติดเชื้อรายใหม่ที่พบ 11,375 ราย และเสียชีวิต 87 ราย สําหรับ จ.ยะลา ที่พบการติดเชื้อเพิ่มขึ้นมาเป็นอันดับ 2 ของประเทศ คือ 738 รายนั้น ได้รับรายงานจากนายแพทย์สาธารณสุขจังหวัดยะลาว่า การติดเชื้อในพื้นที่ยังเป็นลักษณะเดิม คือ การติดเชื้อในบ้านและชุมชน ไม่ได้มีการระบาดเป็นคลัสเตอร์ใหญ่ ปัจจัยเสี่ยงสําคัญคือการจัดกิจกรรมรวมกลุ่มคน เช่น งานแต่งงานงานเลี้ยงในชุมชน เป็นต้น สําหรับโรงพยาบาลได้เตรียมความพร้อมรองรับผู้ป่วยได้เพียงพอ จ.ยะลา มีอัตราเสียชีวิตร้อยละ 0.74 น้อยกว่าค่าเฉลี่ยของประเทศ
สําหรับแนวทางการลดผู้ติดเชื้อ จะเฝ้าระวังการเสียชีวิตของกลุ่มเสี่ยงอย่างต่อเนื่องและคัดกรองการติดเชื้อในชุมชน รวมถึงย้ํามาตรการ DMHT ซึ่งผู้ติดเชื้อส่วนใหญ่เป็นกลุ่มวัยรุ่นและคนทํางาน จะมีการตั้งศูนย์สู้ภัยโควิดในที่ทํางาน เช่น สํานักงาน โรงงาน สถานประกอบการ ร้านอาหาร และตลาด โดยเน้นมาตรการป้องกันตนเองขั้นสูงสุด (Universal Prevention) และการทํางานที่บ้าน (Work From Home) การตรวจพนักงานด้วยชุดตรวจ ATK ประมาณ 10% ทุกสัปดาห์ เพื่อเฝ้าระวังและแยกกักผู้ติดเชื้อโดยเร็ว ป้องกันไม่ให้สถานที่เสี่ยงเหล่านี้เป็นแหล่งแพร่เชื้อ ตัดวงจรการระบาด และป้องกันการนําเชื้อกลับไปแพร่ที่บ้าน
นอกจากนี้ จะเร่งรณรงค์ฉีดวัคซีนให้มีความครอบคลุมมากขึ้น ซึ่งภาพรวม จ.ยะลา ฉีดวัคซีนโควิด 19 เข็มที่ 1 แล้ว 47% ส่วนผู้สูงอายุ 60 ปีขึ้นไป ฉีดวัคซีนแล้วกว่า 60% โดย อ.เมืองยะลา และ อ.เบตง ได้รับวัคซีนแล้วกว่า 70% แต่ยังต้องเร่งรัดการฉีดวัคซีนเข็มที่ 2 และเข้มมาตรการร้านอาหารต้องฉีดวัคซีนพนักงานให้ครบ 2 เข็ม โดยจะระดมสรรพกําลังทั้งฝ่ายสาธารณสุข ฝ่ายปกครอง และประชาชนในการสื่อสารทําความเข้าใจเรื่องการฉีดวัคซีน ซึ่งมีประสิทธิผลในการลดการป่วยรุนแรงและเสียชีวิต โดยการฉีดด้วยสูตรไขว้ซิโนแวคตามด้วยแอสตร้าเซนเนก้าห่างกัน 3 สัปดาห์ ที่กําลังใช้อยู่ในขณะนี้ คาดว่าจะช่วยให้ฉีดเข็ม 2 ได้ครอบคลุมเร็วขึ้น และในวันที่ 4 ตุลาคมนี้ จะเริ่มฉีดวัคซีนไฟเซอร์ให้เด็กนักเรียนอีกด้วย
*********************************** 2 ตุลาคม 2564
รัฐบาลไทย-ข่าวทำเนียบรัฐบาล-ดีอีเอส หนุน“สตาร์ทอัพ” ปั้นธุรกิจสมัยใหม่ ดันเศรษฐกิจโต
วันพุธที่ 29 มิถุนายน 2565
ดีอีเอส หนุน“สตาร์ทอัพ” ปั้นธุรกิจสมัยใหม่ ดันเศรษฐกิจโต
ดีอีเอส หนุน“สตาร์ทอัพ” ปั้นธุรกิจสมัยใหม่ ดันเศรษฐกิจโต
“ชัยวุฒิ” มั่นใจ “สตาร์ทอัพ” เป็นกําลังสําคัญนําเทคโนโลยีดิจิทัล สร้างธุรกิจ – บริการรูปแบบใหม่ทันสมัย สร้างรายได้ หนุนเศรษฐกิจประเทศเติบโต สนองนโยบายไทยแลนด์ 4.0
เมื่อวันที่ 29 มิถุนายน 2565 นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม หรือ ดีอีเอส เป็นประธานเปิดงาน โครงการ Chiangmai Web3 City and Metaverse เปิดสปอตไลต์ส่องหา UNICORN ณ อุทยานวิทยาศาสตร์ จ.เชียงใหม่ ซึ่งเป็นการส่งเสริม สนับสนุนสตาร์ทอัพไทยให้เติบโตอย่างแข็งแกร่ง ภายใต้การสนับสนุนของรัฐบาล เพราะเทคโนโลยีและ นวัตกรรมทันสมัย คือแกนหลักของการพัฒนาเมืองอัจฉริยะ และเศรษฐกิจดิจิทัลในอนาคต
สตาร์ทอัพเป็นสิ่งที่รัฐบาลส่งเสริม เพราะเชื่อว่ารากฐานสําคัญของเศรษฐกิจอนาคตก็คือสตาร์ทอัพ เพราะคนรุ่นใหม่ทําธุรกิจที่ทันสมัย นําเทคโนโลยีใหม่ๆมาใช้ แล้วก็ทําให้เกิดบริการที่ดีๆในประเทศ แล้วก็สร้างรายได้ทั้งผู้ประกอบการ รวมทั้งทําให้เศรษฐกิจในประเทศเติบโต ซึ่งเป้าหมายของเราอยากให้ Digital GDP การทําธุรกิจเศรษฐกิจต่างๆขับเคลื่อนด้วยดิจิทัลอย่างน้อย 30 เปอร์เซ็นต์ภายในอีก 5 ปี ข้างหน้า
“วันนี้เราคิดว่าเราทําได้แน่นอน โครงสร้างพื้นฐานของไทยมีความพร้อมอยู่แล้ว ทั้งเรื่องอินเทอร์เน็ต สื่อสารไร้สาย มือถือ ประชาชนมีความรู้ความเข้าใจในการใช้อุปกรณ์สื่อสารต่างๆ มีความพร้อมมาก รัฐบาลมีนโยบายเร่งพัฒนาส่งเสริมนักธุรกิจสตาร์ทอัพ ให้มาทําธุรกิจดิจิทัลให้มากขึ้น พร้อมกันนี้ด้านองค์กรต่างๆบริษัทเก่าบริษัทใหญ่ๆหรือว่า SME จําเป็นต้องปรับตัว นําเทคโนโลยีดิจิทัลใหม่ๆมาใช้ให้มีประสิทธิภาพแข่งขันได้ในธุรกิจเติบโตต่อไป วันนี้เมืองไทยต้องเป็น Digital hub of Asia Digital Valley” นายชัยวุฒิกล่าว
ที่ผ่านมา กระทรวงดิจิทัลฯ โดยสํานักงานส่งเสริมเศรษฐกิจดิจิทัล หรือ ดีป้า ได้ดําเนินการส่งเสริมและสนับสนุนให้เหล่าวิสาหกิจเริ่มต้น หรือ สตาร์ทอัพ ประยุกต์ใช้เทคโนโลยีและนวัตกรรมดิจิทัลในการดําเนินธุรกิจมาอย่างต่อเนื่องผ่านมาตรการขับเคลื่อนต่างๆ โดยเฉพาะมาตรการช่วยเหลือหรือการอุดหนุนเพื่อการเริ่มต้นธุรกิจอุตสาหกรรมดิจิทัล (depa Digital Startup Fund) ซึ่งมีวัตถุประสงค์เพื่อส่งเสริมและสนับสนุนให้เกิดการลงทุนหรือประกอบกิจการร่วมกับดิจิทัลสตาร์ทอัพให้เกิดการนําเทคโนโลยีดิจิทัลไปใช้
**************************
รัฐบาลไทย-ข่าวทำเนียบรัฐบาล-รองปลัดฯ วรวรรณ ลงพื้นที่ จ.สุพรรณบุรี มอบถุงยังชีพช่วยเหลือผู้ประสบอุทกภัย
วันพฤหัสบดีที่ 28 ตุลาคม 2564
รองปลัดฯ วรวรรณ ลงพื้นที่ จ.สุพรรณบุรี มอบถุงยังชีพช่วยเหลือผู้ประสบอุทกภัย
นางวรวรรณ ชิตอรุณ รองปลัดกระทรวงอุตสาหกรรม มอบถุงยังชีพช่วยเหลือผู้ประสบอุทกภัย ณ วัดจระเข้ใหญ่ อ.บางปลาม้า จ.สุพรรณบุรี
รองปลัดฯ วรวรรณ ลงพื้นที่ จ.สุพรรณบุรี มอบถุงยังชีพช่วยเหลือผู้ประสบอุทกภัย
วันที่ 27 ตุลาคม 2564 นางวรวรรณ ชิตอรุณ รองปลัดกระทรวงอุตสาหกรรม มอบถุงยังชีพช่วยเหลือผู้ประสบอุทกภัย ณ วัดจระเข้ใหญ่ อ.บางปลาม้า จ.สุพรรณบุรี ซึ่งประชาชนในพื้นที่ได้รับผลกระทบจากอิทธิพลร่องมรสุมและอิทธิพลพายุโซนร้อน "เตี้ยนหมู่" และ "คมปาซุ" ส่งผลทําให้น้ําท่วมขังในพื้นที่ โดยมี พลตรีประพนธ์ กิติญาณทรัพย์ เสนาธิการกองทัพภาคที่ 1 ร่วมลงพื้นที่ และมีนายชูชีพ พงษ์ไชย รองผู้ว่าราชการจังหวัดสุพรรณบุรีให้การต้อนรับ
รัฐบาลไทย-ข่าวทำเนียบรัฐบาล-บริษัท ขนส่ง จำกัด รายงานข้อมูลการเดินทาง ในช่วงเทศกาลส่งท้ายปีเก่าต้อนรับปีใหม่ ประจำปี 2565
วันพฤหัสบดีที่ 30 ธันวาคม 2564
บริษัท ขนส่ง จํากัด รายงานข้อมูลการเดินทาง ในช่วงเทศกาลส่งท้ายปีเก่าต้อนรับปีใหม่ ประจําปี 2565
วันที่ 30 ธันวาคม 2564 คาดการณ์ว่าจะมีผู้โดยสารใช้บริการมากที่สุด ผู้โดยสารสามารถสอบถามข้อมูลการเดินทางเพิ่มเติมโทร Call Center 1490 เรียก บขส. ตลอด 24 ชั่วโมง
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคม เปิดเผยข้อมูลการเดินทางในช่วงเทศกาลส่งท้ายปีเก่าต้อนรับปีใหม่ ประจําปี 2565 ว่า วานนี้ (29 ธันวาคม 2564) บขส. ได้จัดรถโดยสาร บขส. รถร่วม รถตู้ ให้บริการผู้โดยสาร ในเที่ยวขาไป - ขากลับ จํานวน 5,760 เที่ยว รองรับผู้โดยสารได้ จํานวน 66,973 คน โดยแบ่งเป็นการเดินทางในเที่ยวขาไปจํานวน 3,026 เที่ยว รองรับผู้โดยสารได้ 37,608 คน ส่วนเที่ยวกลับ จํานวน 2,734 เที่ยว รองรับผู้โดยสารได้ จํานวน 29,365 คน ขณะที่วันนี้ 30 ธันวาคม 2564 คาดการณ์ว่าจะมีผู้โดยสารใช้บริการมากที่สุดอยู่ที่ประมาณ 80,000 คน เป็นการเดินทางในเที่ยวขาไป ประมาณ 50,000 คน และเที่ยวขากลับประมาณ 30,000 คน
กรรมการผู้จัดการใหญ่ บขส. กล่าวเพิ่มเติมว่า ขอความร่วมมือผู้โดยสารเผื่อเวลาเดินทางมายังสถานีขนส่งผู้โดยสารกรุงเทพ ทั้ง 5 แห่ง และขอให้ซื้อตั๋วที่ช่องจําหน่ายตั๋วเท่านั้น โดย บขส. ได้ตั้ง จุดรับเรื่องร้องเรียน แนะนํา และประชาสัมพันธ์การเดินทาง ณ บริเวณประชาสัมพันธ์ ชั้น 1 และชั้น 3 สถานีขนส่งผู้โดยสารกรุงเทพ (จตุจักร) และที่หน่วยประชาสัมพันธ์ของสถานีขนส่งฯ ทุกแห่ง
นอกจากนี้ บขส. ได้เน้นย้ําให้เจ้าหน้าที่ บขส. และผู้ประกอบการรถร่วมทุกราย ปฏิบัติตามมาตรการป้องกันและควบคุมการแพร่ระบาดของโรคติดเชื้อไวรัส COVID-19 โดยนํามาตรการ 4 พร้อม คือ สถานีพร้อม พนักงานพร้อม รถโดยสารพร้อม และการบริการพร้อม มาใช้ควบคู่กัน พร้อมขอความร่วมมือผู้โดยสาร สวมหน้ากากอนามัยหรือหน้ากากผ้า ขณะใช้บริการที่สถานีขนส่ง และบนรถโดยสารตลอดการเดินทาง รวมทั้งให้ลงทะเบียนผ่านแอปพลิเคชันไทยชนะหรือแพลตฟอร์มไทยชนะทุกครั้งที่ใช้บริการรถโดยสารสาธารณะและที่สถานีขนส่งผู้โดยสาร สอบถามข้อมูลการเดินทางเพิ่มเติมโทร Call Center 1490 เรียก บขส. ตลอด 24 ชั่วโมง
รัฐบาลไทย-ข่าวทำเนียบรัฐบาล-กรมทางหลวงชนบท ยกระดับคุณภาพชีวิตของประชาชน อำเภอแม่แจ่ม จังหวัดเชียงใหม่ ลดต้นทุนการขนส่ง สร้างถนนทางเข้าพื้นที่โครงการหลวงแม่แฮ คืบหน้ากว่า 89%
วันจันทร์ที่ 16 สิงหาคม 2564
กรมทางหลวงชนบท ยกระดับคุณภาพชีวิตของประชาชน อําเภอแม่แจ่ม จังหวัดเชียงใหม่ ลดต้นทุนการขนส่ง สร้างถนนทางเข้าพื้นที่โครงการหลวงแม่แฮ คืบหน้ากว่า 89%
กรมทางหลวงชนบท (ทช.) กระทรวงคมนาคม ยกระดับมาตรฐานทางหลวงชนบท ส่งเสริมการขนส่งในพื้นที่ทุรกันดาร ดําเนินโครงการก่อสร้างถนนสายบ้านแม่แฮน้อย - บ้านแม่สะงะใต้ อําเภอแม่แจ่ม จังหวัดเชียงใหม่ ระยะทาง 20 กิโลเมตร
กรมทางหลวงชนบท (ทช.) กระทรวงคมนาคม ยกระดับมาตรฐานทางหลวงชนบท ส่งเสริมการขนส่งในพื้นที่ทุรกันดาร ดําเนินโครงการก่อสร้างถนนสายบ้านแม่แฮน้อย - บ้านแม่สะงะใต้ อําเภอแม่แจ่ม จังหวัดเชียงใหม่ ระยะทาง 20 กิโลเมตร
นายปฐม เฉลยวาเรศ อธิบดีกรมทางหลวงชนบท เปิดเผยว่า เนื่องจากพื้นที่ดังกล่าวตั้งอยู่ในถิ่นทุรกันดารห่างไกล ประกอบกับเส้นทางส่วนใหญ่เป็นถนนดินภูเขา การคมนาคมขนส่งจึงเป็นไปด้วยความยากลําบาก การขนส่งล่าช้าและอาจทําให้พืชผลได้รับความเสียหาย และในช่วงฤดูฝนบางเส้นทางไม่สามารถใช้การได้ ส่งผลให้ประชาชนในพื้นที่ได้รับความเดือดร้อน ไม่สามารถลําเลียงพืชผลออกสู่ตลาดได้ โดยเฉพาะพืชผลเมืองหนาว อาทิ ผักกาดหอมห่อ ผักกาดขาวปลี กะหล่ําปลีแดง บีทรูท ต้นหอมญี่ปุ่น เสาวรสหวาน และอะโวคาโด ทั้งนี้ เพื่อเป็นการสนับสนุนภารกิจของมูลนิธิโครงการหลวง บรรเทาความเดือดร้อนให้แก่ประชาชน ลดระยะเวลาและลดต้นทุนในการขนส่งพืชผลทางการเกษตร สอดรับกับนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ทช. จึงได้ดําเนินโครงการก่อสร้างถนนสายบ้านแม่แฮน้อย - บ้านแม่สะงะใต้ อําเภอแม่แจ่ม จังหวัดเชียงใหม่ รวมระยะทาง 20 กิโลเมตร
ปัจจุบันโครงการดังกล่าวได้ดําเนินการก่อสร้างไปแล้วกว่าร้อยละ 89 ขณะนี้อยู่ระหว่างการก่อสร้างงานโครงสร้างทาง ผิวจราจร งานระบบระบายน้ําข้างทาง งานป้ายและเครื่องหมายจราจรบนสายทาง โดยคาดว่าจะก่อสร้างแล้วเสร็จประมาณเดือนกันยายน 2564
รัฐบาลไทย-ข่าวทำเนียบรัฐบาล-องคมนตรี ติดตามการพัฒนางาน โรงพยาบาลพระทองคำเฉลิมพระเกียรติ 80 พรรษา ชื่นชมระบบดูแลผู้ป่วยภาวะพึ่งพิงถึงบ้าน
วันพฤหัสบดีที่ 16 มิถุนายน 2565
องคมนตรี ติดตามการพัฒนางาน โรงพยาบาลพระทองคําเฉลิมพระเกียรติ 80 พรรษา ชื่นชมระบบดูแลผู้ป่วยภาวะพึ่งพิงถึงบ้าน
องคมนตรี ติดตามความก้าวหน้าการพัฒนางานของโรงพยาบาลพระทองคําเฉลิมพระเกียรติ 80 พรรษา จังหวัดนครราชสีมา ชื่นชมการจัดบริการดูแลผู้ป่วยระยะประคับประคอง ผู้ป่วยติดบ้านติดเตียง ผู้ป่วยระยะสุดท้าย และครอบครัวผู้ป่วยหลังเสียชีวิต ถึงบ้าน
องคมนตรี ติดตามความก้าวหน้าการพัฒนางานของโรงพยาบาลพระทองคําเฉลิมพระเกียรติ 80 พรรษา จังหวัดนครราชสีมา ชื่นชมการจัดบริการดูแลผู้ป่วยระยะประคับประคอง ผู้ป่วยติดบ้านติดเตียง ผู้ป่วยระยะสุดท้าย และครอบครัวผู้ป่วยหลังเสียชีวิต ถึงบ้าน ช่วยให้คนในชุมชนมีคุณภาพชีวิตที่ดีขึ้น
วันนี้ (16 มิถุนายน 2565 ) ที่โรงพยาบาลพระทองคําเฉลิมพระเกียรติ 80 พรรษา อําเภอพระทองคํา จังหวัดนครราชสีมา พลอากาศเอก ชลิต พุกผาสุข องคมนตรี รองกรรมการมูลนิธิเทพรัตนเวชชานุกูล พร้อมด้วย นายแพทย์ณรงค์ สายวงศ์ รองปลัดกระทรวงสาธารณสุข นายแพทย์พงศ์เกษม ไข่มุกด์ ผู้ตรวจราชการกระทรวงสาธารณสุข เขตสุขภาพที่ 9 ดร.นายแพทย์พงศธร พอกเพิ่มดี นายแพทย์ทรงคุณวุฒิ (ด้านสาธารณสุข) กรรมการมูลนิธิเทพรัตนเวชชานุกูล คณะผู้บริหาร และหน่วยงานที่เกี่ยวข้อง ติดตามความก้าวหน้าการพัฒนางานสําคัญของโรงพยาบาล ให้กําลังใจบุคลากรผู้ปฏิบัติงาน และมอบของเยี่ยมให้กับผู้ป่วยที่มารับบริการ
นายแพทย์ณรงค์ สายวงศ์ รองปลัดกระทรวงสาธารณสุข กล่าวว่า โรงพยาบาลพระทองคําเฉลิมพระเกียรติ 80 พรรษา เป็นโรงพยาบาลชุมชนขนาด 30 เตียง ที่ผ่านการรับรองตามมาตรฐานโรงพยาบาลและบริการสุขภาพ (HA : Hospital Accreditation) ได้สานต่อพระราชปณิธานของพระบาทสมเด็จพระเจ้าอยู่หัว รัชกาลที่ 9 ในการส่งเสริมสุขภาพ รักษา ดูแลสุขภาพ และป้องกันโรค ให้กับประชาชน โดยชุมชนมีส่วนร่วม ซึ่งที่ผ่านมาได้ดําเนินโครงการต่างๆ ร่วมกับชุมชนมาอย่างต่อเนื่อง อาทิ “การพาหมอไปหาผู้ป่วย” โดยมีทีมสหวิชาชีพลงพื้นที่ดูแลผู้ป่วยระยะประคับประคอง (Palliative Care) ผู้ป่วยติดบ้านติดเตียง ผู้ป่วยระยะสุดท้าย และดูแลครอบครัวผู้ป่วยหลังเสียชีวิตในชุมชน ซึ่งในปี 2565 ได้ให้การดูแลผู้ป่วยกลุ่มนี้ 37 ราย ได้รับความพึงพอใจจากครอบครัวผู้ป่วยกว่าร้อยละ94.67 พร้อมกันนี้ ได้มีการจัดอบรม การดูแลผู้ป่วยระยะประคับประคอง การดูแลผู้ป่วยที่บ้านให้กับ อสม./เจ้าหน้าที่ รพ.สต.ในพื้นที่ พร้อมออกเยี่ยมบ้านผู้ป่วยทุกวันพฤหัสบดี
นอกจากนี้ ยังจัดบริการกายภาพบําบัดเชิงรุกสู่ชุมชน รักษาฟื้นฟูผู้ที่มีปัญหาทางสายตาแบบครบวงจรให้กับประชาชนในเขตอําเภอพระทองคํา และขยายครอบคลุมทั้งจังหวัดนครราชสีมา โดยตั้งแต่ปี 2560 - 2565 ให้บริการแล้ว 510 คน รวมทั้ง ตั้งศูนย์ดูแลต่อเนื่องในชุมชน ให้ยืมอุปกรณ์ทางการแพทย์ อาทิ เครื่องผลิตออกซิเจน เตียงลม ไม้เท้า รถเข็น เพื่อให้ประชาชนในชุมชนมีคุณภาพชีวิตที่ดีขึ้น
******************************* 16 มิถุนายน 2565
รัฐบาลไทย-ข่าวทำเนียบรัฐบาล-เด็กไทยต้องได้เรียน! ปี 64 กองทุนเพื่อความเสมอภาคทางการศึกษา ช่วย นร. กว่า 2.9 แสนคน พัฒนา รร. ห่างไกล 600 แห่ง
วันพุธที่ 25 พฤษภาคม 2565
เด็กไทยต้องได้เรียน! ปี 64 กองทุนเพื่อความเสมอภาคทางการศึกษา ช่วย นร. กว่า 2.9 แสนคน พัฒนา รร. ห่างไกล 600 แห่ง
.....
ที่ประชุม ครม. (24 พ.ค. 65) รับทราบผลการดําเนินงานของกองทุนเพื่อความเสมอภาคทางการศึกษา (กสศ.) ในช่วงปี 2564 ที่ให้ความช่วยเหลือนักเรียนในครอบครัวยากจนพิเศษ กลุ่มช่วงชั้นรอยต่อของการศึกษา (อ.3, ป.6 และ ม.3) ซึ่งมีความเสี่ยงสูงที่จะหลุดจากระบบการศึกษา จํานวน 2.9 แสนคน/ พัฒนาโรงเรียนในพื้นที่ห่างไกล จํานวน 600 แห่ง/ โครงการจัดการศึกษาเชิงพื้นที่เพื่อความเสมอภาคทางการศึกษา ฯลฯ
.
เพื่อช่วยเหลือเด็กปฐมวัยที่ขาดแคลนทุนทรัพย์ในศูนย์พัฒนาเด็กเล็ก เด็กและเยาวชนนอกระบบการศึกษา ให้ได้รับโอกาสในการเรียนรู้อย่างเหมาะสม พร้อมส่งเสริมพัฒนาศักยภาพและทักษะของครูนอกระบบให้สามารถจัดกระบวนการเรียนรู้ได้อย่างมีคุณภาพ และช่วยเหลือทุนการศึกษาเยาวชนที่ขาดแคลนทุนทรัพย์หรือด้อยโอกาสให้มีโอกาสศึกษาต่อในระดับ ปวช. - ปวส. ในสาขาที่สอดคล้องกับความต้องการของตลาด
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ครม. ไฟเขียว จัดเลือกตั้งผู้ว่า/สภา กทม. และเมืองพัทยา ในเดือน พ.ค. นี้
วันพุธที่ 9 มีนาคม 2565
ครม. ไฟเขียว จัดเลือกตั้งผู้ว่า/สภา กทม. และเมืองพัทยา ในเดือน พ.ค. นี้
.....
ที่ประชุม ครม. (8 มี.ค. 65) มีมติเห็นชอบให้มีการเลือกตั้งผู้ว่าราชการกรุงเทพมหานคร (ผู้ว่าฯ กทม.) สมาชิกสภากรุงเทพมหานคร (ส.ก.) นายกเมืองพัทยา และสมาชิกสภาเมืองพัทยา
.
ส่วนวันเลือกตั้งและวันรับสมัครผู้ว่าฯ กทม. และนายกเมืองพัทยา คณะกรรมการการเลือกตั้ง (กกต.) จะเป็นผู้กําหนดตามพระราชบัญญัติ (พ.ร.บ.) การเลือกตั้งสมาชิกสภาท้องถิ่นหรือผู้บริหารท้องถิ่น พ.ศ.2562 ก่อนเสนอกลับมายังที่ประชุม ครม. เพื่อประกาศในราชกิจจานุเบกษา โดยกรอบเวลาจัดการเลือกตั้งจะกําหนดไว้ไม่เกิน 60 วัน ซึ่งคาดว่าจะให้มีการเลือกตั้งในเดือน พ.ค. 65 นี้
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-สำนักงานการบินพลเรือนแห่งประเทศไทย รายงานเคลื่อนย้ายอากาศยานออกจากทางวิ่ง
วันศุกร์ที่ 5 สิงหาคม 2565
สํานักงานการบินพลเรือนแห่งประเทศไทย รายงานเคลื่อนย้ายอากาศยานออกจากทางวิ่ง
เข้าสู่หลุมจอดอากาศยานได้สําเร็จ พร้อมเคลียร์พื้นที่สนามบินกลับสู่มาตรฐานความปลอดภัย
สํานักงานการบินพลเรือนแห่งประเทศไทย (กพท.) กระทรวงคมนาคมรายงานความคืบหน้าการเคลื่อนย้ายเครื่องบินของสายการบินนกแอร์ที่ประสบเหตุไถลออกนอกทางวิ่ง (Runway Excursion) ขณะที่นักบินกําลังนําเครื่องบินลงจอด ณ ท่าอากาศยานแม่ฟ้าหลวงเชียงราย (ทชร.) ล่าสุด กพท. ซึ่งลงพื้นที่ติดตามกํากับดูแลและประสานงานกับ ท่าอากาศยานแม่ฟ้าหลวงเชียงราย (ทชร.) อย่างใกล้ชิด กําลังอยู่ระหว่างการตรวจสอบประเมินพื้นที่สนามบิน ที่ได้รับผลกระทบจากเหตุการณ์ พร้อมทั้งให้คําปรึกษา ทชร. ในการแก้ไขปรับปรุงพื้นที่ โดยมีความคืบหน้า ดังนี้
1. สนามบินได้ดําเนินการเคลื่อนย้ายอากาศยานของสายการบินนกแอร์ที่ไถลออกนอกทางวิ่งขึ้นมาจากพื้นที่ปลอดภัยรอบทางวิ่ง (Runway strip) ไปอยู่บนทางวิ่ง (Runway) ได้เรียบร้อยแล้วเมื่อเวลาประมาณ4.00 น. ของวันนี้ และล่าสุดเมื่อช่วงหัวค่ําที่ผ่านมา สามารถเคลื่อนย้ายอากาศยานลําดังกล่าวออกจากทางวิ่ง และจอดอากาศยานบริเวณหลุมจอดที่เตรียมไว้ได้สําเร็จ
ทั้งนี้ สาเหตุที่ต้องใช้ระยะเวลาดําเนินการเคลื่อนย้ายอากาศยานออกจากทางวิ่ง เนื่องจากล้อหน้าของอากาศยาน (Nose gear) หัก จึงใช้รถบรรทุกสัมภาระ (Dolly) มาช่วยในการเคลื่อนที่แทนล้อหน้าของอากาศยาน ทําให้อากาศยานเลี้ยวไปตามเส้นทางการเคลื่อนย้ายได้ค่อนข้างยาก ประกอบกับสภาพอากาศที่มีฝนตกเป็นระยะทําให้เป็นอุปสรรคในการทํางาน
2. สนามบินกําลังดําเนินการปรับพื้นที่ปลอดภัยรอบทางวิ่ง (Runway strip) ส่วนที่มีการถมดินไปก่อนหน้านี้เพื่อช่วยในการเคลื่อนย้ายอากาศยาน จึงต้องปรับค่าระดับพื้นที่กลับดังเดิมให้เป็นไปตามมาตรฐานที่กําหนดไว้ โดยได้ดําเนินการมาอย่างต่อเนื่องควบคู่ไปกับการเคลื่อนย้ายอากาศยานออกจากทางวิ่ง
3. สนามบินกําลังเร่งเคลื่อนย้ายสิ่งกีดขวางออกจากทางวิ่ง กําจัดวัตถุแปลกปลอม (Foreign Object Debris : FOD) ซ่อมแซมระบบไฟฟ้าสนามบิน รวมถึงตรวจวัดค่าความเสียดทานทางวิ่ง เพื่อให้สามารถเปิดใช้งานทางวิ่งได้ภายในระยะเวลาที่รวดเร็วที่สุด
เมื่อสนามบินแก้ไขปรับปรุงเรียบร้อยแล้ว กพท. จะตรวจสอบมาตรฐานสนามบินก่อนอนุญาตให้กลับมาเปิดให้บริการตามปกติโดยเร็วที่สุด ซึ่งหากไม่มีข้อขัดข้องด้านมาตรฐานความปลอดภัยคาดว่าจะพร้อมสําหรับเปิดใช้งานได้ภายในวันที่ 5 ส.ค. 65
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ”ขอบคุณคนไทยและเจ้าหน้าที่ร่วมใจฉีดวัคซีนป้องกันโควิด-19 วันเดียวทะลุ 1.44 ล้านโดส มั่นใจศักยภาพไทยบรรลุเป้าหมายการฉีดวัคซีน 100 ล้านโดสภายในปีนี้
วันเสาร์ที่ 25 กันยายน 2564
โฆษกรัฐบาลเผย “นายกฯ”ขอบคุณคนไทยและเจ้าหน้าที่ร่วมใจฉีดวัคซีนป้องกันโควิด-19 วันเดียวทะลุ 1.44 ล้านโดส มั่นใจศักยภาพไทยบรรลุเป้าหมายการฉีดวัคซีน 100 ล้านโดสภายในปีนี้
โฆษกรัฐบาลเผย “นายกฯ”ขอบคุณคนไทยและเจ้าหน้าที่ร่วมใจฉีดวัคซีนป้องกันโควิด-19 วันเดียวทะลุ 1.44 ล้านโดส มั่นใจศักยภาพไทยบรรลุเป้าหมายการฉีดวัคซีน 100 ล้านโดสหรือร้อยละ 70 ของกลุ่มเป้าหมายภายในปีนี้
วันนี้(25ก.ย.64)นายธนกรวังบุญคงชนะโฆษกประจํานายกรัฐมนตรีเปิดเผยว่าพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมขอบคุณประชาชนบุคลากรทางการแพทย์และเจ้าหน้าที่ทุกคนที่ร่วมมือร่วมใจกันเข้ารับและให้บริการฉีดวัคซีนโควิด-19 ทําให้วานนี้สร้างสถิติยอดฉีดวัคซีนรายวันสูงสุดที่1,443,582โดส(24กันยายน2564เวลา22.01น.)เพื่อถวายเป็นพระราชกุศลเนื่องในวันมหิดล
โฆษกประจําสํานักนายกรัฐมนตรีกล่าวอีกว่าการให้บริการฉีดวัคซีนทั่วประเทศเกินกว่า1.4ล้านโดสซึ่งเป็นตัวเลขการฉีดรายวันสูงสุดโดยแบ่งเป็นเข็มที่1จํานวน947,290โดสเข็มที่2จํานวน320,864โดสรวมถึงการฉีดเข็มที่3และ4กระตุ้นภูมิคุ้มกันทําให้ไทยมียอดการฉีดวัคซีนสะสมแล้วกว่า50ล้านโดส นายกรัฐมนตรียังเชื่อมั่นในศักยภาพสาธารณสุขไทยจะสามารถบรรลุเป้าหมายการฉีดวัคซีน100ล้านโดสคิดเป็น50ล้านคนหรือร้อยละ70ของประชากรกลุ่มเป้าหมายภายในปี2564นี้ตามที่นายกรัฐมนตรีได้ประกาศให้การฉีดวัคซีนเป็น“วาระแห่งชาติ”
“นายกรัฐมนตรีฝากขอบคุณประชาชนทุกคนที่เข้ารับการฉีดวัคซีน และชื่นชมบุคลากรทางการแพทย์เจ้าหน้าที่สาธารณสุขในทุกพื้นที่ที่ทํางานแม้จะเป็นวันหยุดราชการให้บริการประชาชนที่เข้ามารับการฉีดวัคซีนตามจุดบริการต่างๆ นายกรัฐมนตรียังให้ความมั่นใจว่ารัฐบาลเดินหน้าตามแผนการจัดหาและกระจายวัคซีนเพื่อลดความรุนแรงในการเจ็บป่วยและเสียชีวิตในประชากรกลุ่มเสี่ยงที่สําคัญยิ่งคือหนุนการกลับมาการประกอบกิจการ/กิจกรรมเตรียมพร้อมขับเคลื่อนเศรษฐกิจรองรับการฟื้นตัวของภาคธุรกิจอุตสาหกรรมและการท่องเที่ยวในช่วงปลายปีนี้ด้วย”นายธนกรกล่าว
—————
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ขอบคุณคนไทยร่วมอวยพรวันเกิดอายุ ครบ 68 ปี พร้อมอวยพรกลับคืน ขอให้ทุกคนมีความสุข ยืนยันว่า ทุกวัน คือ วันทำงานเพื่อคนไทยและประเทศไทย
วันจันทร์ที่ 21 มีนาคม 2565
โฆษกรัฐบาลเผย นายกฯ ขอบคุณคนไทยร่วมอวยพรวันเกิดอายุ ครบ 68 ปี พร้อมอวยพรกลับคืน ขอให้ทุกคนมีความสุข ยืนยันว่า ทุกวัน คือ วันทํางานเพื่อคนไทยและประเทศไทย
โฆษกรัฐบาลเผย นายกฯ ขอบคุณคนไทยร่วมอวยพรวันเกิดอายุ ครบ 68 ปี พร้อมอวยพรกลับคืน ขอให้ทุกคนมีความสุข ยืนยันว่า ทุกวัน คือ วันทํางานเพื่อคนไทยและประเทศไทย
วันนี้ 21 มี.ค. 65 นายธนกร วังบุญคงชนะ โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม น้อมรับทุกคําอวยพรและการ์ดข้อความแสดงความปรารถนาดี เนี่องในโอกาสวันคล้ายวันเกิด 21 มีนาคม นี้ ครบ 68 ปี โดยได้ฝากขอบคุณคนไทยทุกคน โดยเฉพาะชาวเน็ต หรือ เน็ตซิติเซนต “ขอบคุณทุกคน ที่อวยพรผ่านเอกสาร สื่อโซเชียล ขอให้สนองตอบให้มีความสุข ทุกคน” ซึ่งทุกคําอวยพร เป็นการส่งมอบพลังและกําลังใจจากพี่น้องคนไทยถึงนายกรัฐมนตรีโดยตรง ยิ่งทําให้นายกรัฐมนตรีมุ่งมั่น ตั้งใจ ทุ่มเททํางานเพื่อเร่งสร้างโอกาสใหม่ๆ สําหรับคนไทยและประเทศไทย ให้เป็นพลังในการ “พลิกโฉมประเทศไทย”
“ท่านนายกรัฐมนตรียังย้ําว่า วันเกิดไม่ได้ถือเป็นวันพิเศษอะไร วันนี้ ยังคงเข้ามาทํางานที่ทําเนียบรัฐบาล เพื่อติดตามการดําเนินงานของทุกส่วนราชการตามปกติ ปัญหาประเทศรอไม่ได้ ดังนั้นทุกวันคือวันทํางานสําหรับประเทศชาติและประชาชน และด้วยอายุที่มากขึ้น ยิ่งสั่งสมประสบการณ์และความรอบรู้ ในการแก้ไขปัญหาบ้านเมืองให้มากยิ่งขึ้นไปด้วย” นายธนกรกล่าว
.............................
รัฐบาลไทย-ข่าวทำเนียบรัฐบาล-รัฐบาลย้ำมีบสย. ช่วยค้ำประกันผู้ประกอบการทุกรายเข้าถึงเงินกู้ตามพ.ร.ก.สินเชื่อฟื้นฟูฯ ต่อลมหายใจผ่านโควิด19
วันเสาร์ที่ 26 มิถุนายน 2564
รัฐบาลย้ํามีบสย. ช่วยค้ําประกันผู้ประกอบการทุกรายเข้าถึงเงินกู้ตามพ.ร.ก.สินเชื่อฟื้นฟูฯ ต่อลมหายใจผ่านโควิด19
รัฐบาลย้ํามีบสย. ช่วยค้ําประกันผู้ประกอบการทุกรายเข้าถึงเงินกู้ตามพ.ร.ก.สินเชื่อฟื้นฟูฯ ต่อลมหายใจผ่านโควิด19
วันนี้(26มิ.ย.64)นางสาวรัชดาธนาดิเรกรองโฆษกประจําสํานักนายกรัฐมนตรีเผยว่าตามที่รัฐบาลได้ออกพระราชกําหนดให้การช่วยเหลือและฟื้นฟูผู้ประกอบธุรกิจที่ได้รับผลกระทบจากการแพร่ระบาดของโรคติดเชื้อไวรัสโคโรนา2019พ.ศ. 2564 (พ.ร.ก.ฟื้นฟู)มีเป้าหมายเพื่อช่วยเหลือผู้ประกอบการทุกขนาดและในทุกประเภทธุรกิจให้เข้าถึงสภาพคล่องโดยผู้กู้จะได้รับการคิดอัตราดอกเบี้ยจากสถาบันการเงินไม่เกิน2%ต่อปีในช่วง2ปีแรกและในช่วง5ปีแรกอัตราดอกเบี้ยเฉลี่ยต้องไม่เกิน5%ต่อปีและเพื่อเป็นการเพิ่มโอกาสแก่ผู้ประกอบการในการเข้าถึงสินเชื่อรวมทั้งเพิ่มความเชื่อมั่นในการพิจารณาอนุมัติเงินกู้ของสถาบันการเงินรัฐบาลได้มอบหมายให้บรรษัทประกันสินเชื่ออุตสาหกรรมขนาดย่อม(บสย.)ทําหน้าที่ผู้ค้ําประกันซึ่งจะค้ําประกันให้กับผู้ได้รับสินเชื่อฟื้นฟูทุกรายเต็มจํานวนทุกกลุ่มไม่ว่าจะเป็นผู้ประกอบการขนาดย่อย(ไมโครลูกจ้างไม่เกิน5คน)เอสเอ็มอีขนาดใหญ่และบุคคลธรรมดาเป็นระยะเวลาสูงสุด10ปี
ภายใต้พ.ร.ก.ฟื้นฟูฯตัวเลขจากธนาคารแห่งประเทศไทยรายงานว่ามียอดสินเชื่อฟื้นฟูที่อนุมัติไปแล้วกว่า5หมื่นล้านบาทเป็นผู้ประกอบการจํานวน1.6หมื่นรายซึ่งสถาบันการเงินจะทยอยส่งให้บสย.ค้ําประกันทุกรายทั้งนี้ณวันที่23มิ.ย. 64บสย.ทําการค้ําประกันไปแล้วจํานวน1.1หมื่นรายแยกเป็นผู้ประกอบการไมโคร 5.5พันรายขนาดเล็กและกลาง4.8พันรายขนาดใหญ่700กว่ารายและมากไปกว่าการค้ําประกันบสย.ยังเป็นผู้ให้คําปรึกษาทางการเงินด้วยซึ่งจะช่วยให้ผู้ประกอบการที่ประสบปัญหาทางการเงินมีทางออกในการแก้ปัญหาเฉพาะหน้าและทําแผนธุรกิจประกอบการขอกู้จากธนาคารอย่างมีความน่าเชื่อถือ ผู้สนใจสามารถสอบถามเพิ่มเติมหรือขอรีบคําปรึกษาได้ที่ Lineบสย: @doctor.tcg หรีอCall center : 02-890-9999
ขณะเดียวกันบสย.ยังเข้าร่วมสนับสนุนโครงการ“จับคู่กู้เงิน” เพื่อช่วยเหลือผู้ประกอบการร้านอาหารภัตตาคารทั่วประเทศให้เข้าถึงมาตรการช่วยเหลือด้านการเงินจากสถาบันการเงินณวันที่22มิ.ย.64นี้มีผู้มาติดต่อขอสินเชื่อแล้วกว่า11,185รายวงเงินขอสินเชื่อรวม2,440ล้านบาทเมื่อได้รับการอนุมัติจากสถาบันการเงินแล้วบสย.จะเข้ามาช่วยค้ําประกันสินเชี่อต่อไป ทั้งนี้โครงการ“จับคู่กู้เงิน”ยังประกาศขยายระยะเวลาถึงวันที่30มิ.ย.64นี้
“ที่ผ่านมาพบว่ามาตรการสินเชื่อซอฟท์โลนเดิมมีปัญหาตรงที่ผู้ประกอบการบางส่วนยังเข้าไม่ถึง ซึ่งท่านนายกรัฐมนตรี พลเอกประยุทธ์จันทร์โอชาเห็นเป็นเรื่องจําเป็นเร่งด่วนต้องแก้ไขครม.จึงได้ออกพ.ร.ก.มาตรการฟื้นฟูฯฉบับใหม่ที่มีการแก้ไขข้อจํากัดของพ.ร.ก.ซอฟท์โลนเดิมในหลายประเด็นและล่าสุดนายกฯได้เชิญภาคเอกชนประกอบด้วยสภาหอการค้าแห่งประเทศไทยสภาอุตส่าหกรรมแห่งประเทศไทยสมาคมธนาคารไทยและสมาพันธ์เอสเอ็มอีไทยร่วมหารือเพื่อรับฟังปัญหาและอุปสรรคร่วมกันกําหนดแนวทางให้ผู้ประกอบการSMEsสามารถเข้าถึงสภาพคล่องมากขึ้นจะได้ประคองธุรกิจและกลับมาฟื้นตัวได้หลังวิกฤตโควิด19คลี่คลาย”นางสาวรัชดาฯกล่าว
——————
รัฐบาลไทย-ข่าวทำเนียบรัฐบาล-โครงการประกันภัยข้าวนาปี ปีการผลิต 2565
วันศุกร์ที่ 6 พฤษภาคม 2565
โครงการประกันภัยข้าวนาปี ปีการผลิต 2565
วันศุกร์ที่ 6 พฤษภาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลห่วงใยเกษตรกรที่อาจได้รับผลกระทบจากภัยธรรมชาติ จึงเห็นชอบโครงการประกันภัยข้าวนาปี
ปีการผลิต 2565 วงเงิน 1,925 ล้านบาท
สําหรับอุดหนุนค่าเบี้ยประกันภัยให้แก่เกษตรกรโดยความคุ้มครองของประกันภัยครอบคลุมภัยศัตรูพืช
โรคระบาด และภัยพิบัติธรรมชาติ 7 อย่าง ได้แก่ น้ําท่วมหรือฝนตกหนัก ภัยแล้ง ฝนแล้งหรือฝนทิ้งช่วง
ลมพายุหรือพายุไต้ฝุ่น ภัยอากาศหนาวหรือน้ําค้างแข็ง ลูกเห็บ ไฟไหม้ และช้างป่า
โดยประกันภัยพื้นฐานคุ้มครองภัยธรรมชาติ 1,190 บาท/ไร่ ภัยศัตรูพืชและโรคระบาด 595 บาท/ไร่
ส่วนประกันภัยภาคสมัครใจคุ้มครองภัยธรรมชาติ 240 บาท/ไร่ ภัยศัตรูพืชและโรคระบาด 120 บาท/ไร่
เกษตรกรที่สนใจซื้อกรมธรรม์ได้ที่ ธ.ก.ส. ทุกสาขาทั่วประเทศ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-MoU สธ.-คณะแพทยฯ รพ.รามา ม.มหิดล ผลิตแพทย์ในโครงการผลิตแพทย์เพิ่มเพื่อชาวชนบท
วันอังคารที่ 26 กรกฎาคม 2565
MoU สธ.-คณะแพทยฯ รพ.รามา ม.มหิดล ผลิตแพทย์ในโครงการผลิตแพทย์เพิ่มเพื่อชาวชนบท
นายแพทย์เกียรติภูมิ วงศ์รจิต ปลัดกระทรวงสาธารณสุข พร้อมด้วย ศ.นพ.ปิยะมิตร ศรีธรา คณบดีคณะแพทยศาสตร์โรงพยาบาลรามาธิบดี ลงนามความร่วมมือผลิตแพทย์ในโครงการผลิตแพทย์เพิ่มเพื่อชาวชนบท ระหว่างกระทรวงสาธารณสุข และ มหาวิทยาลัยมหิดล หลักสูตรแพทยศาสตรบัณฑิต คณ
นายแพทย์เกียรติภูมิ วงศ์รจิต ปลัดกระทรวงสาธารณสุข พร้อมด้วย ศ.นพ.ปิยะมิตร ศรีธรา คณบดีคณะแพทยศาสตร์โรงพยาบาลรามาธิบดีลงนามความร่วมมือผลิตแพทย์ในโครงการผลิตแพทย์เพิ่มเพื่อชาวชนบทระหว่างกระทรวงสาธารณสุข และ มหาวิทยาลัยมหิดล หลักสูตรแพทยศาสตรบัณฑิต คณะแพทยศาสตร์โรงพยาบาลรามาธิบดี สถาบันร่วมผลิตแพทย์ ศูนย์แพทยศาสตรศึกษาชั้นคลินิก โรงพยาบาลมหาราชนครราชสีมา เพื่อให้เกิดความร่วมมือในการผลิตแพทย์ไปสู่ชนบทและชุมชนมากขึ้น และร่วมกันพัฒนาหลักสูตรการเรียนการสอนแก่นักศึกษาแพทย์ในเขตบริการสุขภาพที่ 9 ซึ่งมีโรงพยาบาลมหาราชนครราชสีมา เป็นแกนหลักสําคัญ ที่ห้องประชุมชัยนาทนเรนทร ชั้น 2 อาคาร 1 สํานักงานปลัดกระทรวงสาธารณสุข *************** กรกฎาคม 2565
รัฐบาลไทย-ข่าวทำเนียบรัฐบาล-สาร พลเอก ประยุทธ์ จันทร์โอชา นายกรัฐมนตรี เนื่องในโอกาสวันครู วันที่ 16 มกราคม 2565
วันอาทิตย์ที่ 16 มกราคม 2565
สาร พลเอก ประยุทธ์ จันทร์โอชา นายกรัฐมนตรี เนื่องในโอกาสวันครู  วันที่ 16 มกราคม 2565
สาร พลเอก ประยุทธ์ จันทร์โอชา นายกรัฐมนตรี เนื่องในโอกาสวันครู ครั้งที่ 66 พุทธศักราช 2565
วันที่ 16 มกราคม 2565
เนื่องในโอกาสวันครูวันที่16มกราคม2565 ได้เวียนมาบรรจบอีกวาระหนึ่งผมขอน้อมมุทิตาจิตและแสดงกตเวทิตาคุณแด่ครูผู้การุณย์แก่ศิษย์เสมอมาพร้อมทั้งขอส่งความระลึกถึงและความปรารถนาดีมายังครูและบุคลากรทางการศึกษาทุกท่านทั่วประเทศ
ครูเป็นผู้จุดประกายความคิดอบรมสั่งสอนวิชาความรู้เพื่อให้ศิษย์เป็นคนดีคนเก่งมีคุณภาพคุณธรรมและมีจิตสาธารณะรวมทั้งมีความรับผิดชอบต่อสังคมรัฐบาลตระหนักถึงความสําคัญของการพัฒนาและเสริมสร้างศักยภาพของทรัพยากรมนุษย์ของประเทศโดยมีเป้าหมายให้ประเทศไทยเป็นประเทศที่พัฒนาขับเคลื่อนโดยภูมิปัญญาและนวัตกรรมตามแผนยุทธศาสตร์ชาติระยะ20ปีโดยเฉพาะการพัฒนาการศึกษาของชาติแบบองค์รวมเพื่อยกระดับคุณภาพการศึกษาไทยให้ตอบสนองต่อการเปลี่ยนแปลงของโลกศตวรรษที่21ที่มุ่งเน้นการสร้างครูยุคใหม่และผู้เรียนที่ใฝ่เรียนรู้อย่างต่อเนื่องตลอดชีวิตรวมทั้งพัฒนาในด้านต่างๆเพื่อให้มีความพร้อมในการดําเนินชีวิตในโลกยุควิถีใหม่
ปีพุทธศักราช2565นี้ผมขอมอบคําขวัญ“วันครู”ครั้งที่66ว่า“พัฒนาครูพัฒนาเด็กเรียนรู้สู่อนาคต”ด้วยตระหนักถึงการพัฒนาครูซึ่งเป็นหัวใจหลักของการพัฒนาการศึกษาของชาติให้มีความรู้ความสามารถมีทักษะที่เหมาะสมสอดคล้องกับรูปแบบการเรียนการสอนในยุคปัจจุบันได้อย่างมีประสิทธิภาพและประสิทธิผลสามารถถ่ายทอดให้ศิษย์มีความรู้และทักษะที่จําเป็นเกิดการเรียนรู้คิดริเริ่มสร้างสรรค์พัฒนาสิ่งใหม่ผมขอเป็นกําลังใจให้ครูและบุคลากรทางการศึกษาทุกท่านที่มุ่งมั่นทุ่มเทแรงกายแรงใจในการทําหน้าที่อํานวยความรู้แก่ศิษย์เพื่อให้ศิษย์เติบโตเป็นอนาคตของชาติที่มีคุณภาพคุณธรรมและเป็นพลเมืองที่ดีของสังคมและประเทศชาติต่อไป
เนื่องในโอกาสวันครูครั้งที่66พุทธศักราช2565ผมขออาราธนาคุณพระศรีรัตนตรัยและอํานาจสรรพสิ่งศักดิ์สิทธิ์ทั้งหลายที่ทุกท่านนับถือตลอดจนเดชะพระบารมีของพระบาทสมเด็จพระเจ้าอยู่หัวและสมเด็จพระนางเจ้าฯพระบรมราชินีโปรดอภิบาลประทานพรให้ครูและบุคลากรทางการศึกษาทุกท่านประสบแด่ความสุขสวัสดีมีความเจริญมีพลังกายพลังใจที่เข้มแข็งมีความก้าวหน้าในหน้าที่ราชการและสัมฤทธิผลในสิ่งที่พึงปรารถนาทุกประการโดยทั่วกัน
-----------------
รัฐบาลไทย-ข่าวทำเนียบรัฐบาล-รัฐบาลเห็นชอบแผนป้องกันและลดอุบัติเหตุช่วงปีใหม่ 2565
วันอังคารที่ 4 มกราคม 2565
รัฐบาลเห็นชอบแผนป้องกันและลดอุบัติเหตุช่วงปีใหม่ 2565
วันพฤหัสบดีที่ 30 ธันวาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลห่วงใยการเดินทางไกลของประชาชนช่วงวันหยุดยาวจึงเห็นชอบแผนบูรณาการป้องกันและลดอุบัติเหตุทางถนนช่วงเทศกาลปีใหม่ 2565 ให้หน่วยงานที่เกี่ยวข้องใช้เป็นกรอบในการดําเนินงานโดยเน้นการบริหารจัดการพื้นที่ควบคู่กับการเฝ้าระวัง ป้องกัน และควบคุมโรคโควิด-19 ภายใต้การรณรงค์ “ชีวิตวิถีใหม่ ขับขี่อย่างปลอดภัย ไร้อุบัติเหตุ” ประกอบด้วย การลดปัจจัยเสี่ยงด้านยานพาหนะ ด้านถนนและสภาพแวดล้อม ด้านผู้ใช้รถใช้ถนน และด้านการช่วยเหลือหลังเกิดอุบัติเหตุ นอกจากนี้ ยังมีกลุ่มอาชีวะอาสา ออกให้บริการจุดพักรถและพักคน เช่น พักตรวจสภาพรถ ที่นั่งพักผ่อน น้ําดื่ม กาแฟ บนถนนทั้งสายหลักและสายรอง รวม 225 ศูนย์ทั่วประเทศ ตลอด 24 ชม. อีกด้วย
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-บสย. ผนึก บองมาร์เช่ ผุดแคมเปญ “หมอหนี้ บสย. พบ SMEs”
วันอังคารที่ 24 พฤษภาคม 2565
บสย. ผนึก บองมาร์เช่ ผุดแคมเปญ “หมอหนี้ บสย. พบ SMEs”
บสย. บุกตลาดลงพื้นที่ค้าขายเร่งฟื้นไข้ SMEs รับเศรษฐกิจฟื้นตัว ผนึก ตลาดบองมาร์เช่ ผุดแคมเปญ “หมอหนี้ บสย. พบ SMEs” ส่งทีมผู้เชี่ยวชาญ บสย. F.A. Center สร้างเครือข่ายรายย่อย 400 ร้านค้า ปรึกษาฟรี ตีโจทย์แก้หนี้ ปรับโครงสร้างธุรกิจ ขอสินเชื่อ
นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า บสย. ได้จัดกิจกรรมเชิงรุก ลงพื้นที่สร้างการรับรู้ ศูนย์ที่ปรึกษาทางการเงิน SMEs (บสย. F.A. Center) ผนึกตลาดบองมาร์เช่ เปิดแคมเปญ “หมอหนี้ บสย. พบ SMEs ” สร้างเครือข่ายผู้ประกอบการร้านค้าย่อยกว่า 400 ร้านค้า เติมความรู้ทางการเงินร้านค้าเครือข่ายที่กําลังฟื้นไข้ หลังจากสถานการณ์ Covid -19 เริ่มคลี่คลายและประเทศไทยกําลังเข้าสู่ระยะการฟื้นตัวทางเศรษฐกิจ
แคมเปญ “หมอหนี้ บสย. พบ SMEs” เป็นกิจกรรมสร้างการรับรู้ “ศูนย์ที่ปรึกษาทางการเงิน SMEs” (บสย. F.A. Center) แก่ร้านค้าที่เปิดให้บริการในตลาดบองมาร์เช่ โดยมีคณะผู้บริหารระดับสูง บสย. ที่ปรึกษาตลาดบองมาร์เช่ และทีมผู้เชี่ยวชาญทางการเงินของ บสย. F.A. Center ร่วมลงพื้นที่ พร้อมเป็นพี่เลี้ยงทางการเงิน โดย บสย. ได้เตรียมลงพื้นที่ตลาดอื่นๆ ในเขตกรุงเทพฯ ต่อเนื่องจนถึงสิ้นปี
“ศูนย์ที่ปรึกษาทางการเงิน SMEs หรือ บสย. F.A. Center” เกิดจากแนวนโยบายที่กระทรวงการคลังต้องการให้ บสย. ขยายบทบาทให้ความช่วยเหลือผู้ประกอบการ SMEs เป็นที่ปรึกษาทางการเงินให้กับผู้ประกอบการ โดยมอบหมายให้ บสย. เป็นด่านหน้าในการช่วยเหลือ SMEs โดยนํา Model ศูนย์ให้บริการแบบญี่ปุ่น โดยให้ผู้เชี่ยวชาญที่เกษียณอายุมาให้คําปรึกษากับ SMEs ซึ่งยังไม่เคยมีหน่วยงานใดทํามาก่อน โดยได้รับการสนับสนุนจากหน่วยงานพันธมิตร อาทิ สภาหอการค้าแห่งประเทศไทย สภาอุตสาหกรรมแห่งประเทศไทย สมาพันธ์เอสเอ็มอีไทย และสมาคมต่างๆ ร่วมกันแก้ไขปัญหา โดยยังได้ร่วมกับ ธนาคารแห่งประเทศไทย จัดตั้งโครงการหมอหนี้เพื่อประชาชน เพื่อให้คําแนะนํา ความรู้ และข้อมูลที่เป็นประโยชน์ต่อการแก้ไขปัญหาหนี้ครบวงจร ผ่านศูนย์ที่ปรึกษาทางการเงิน บสย. F.A. Center
สําหรับผลดําเนินงาน บสย. F.A. Center ในปี 2564 ประสบความสําเร็จเกินคาด โดยมีผู้ประกอบการ SMEs และผู้สนใจเข้าลงทะเบียนรวมทั้งสิ้น 7,955 ราย ประกอบด้วย ผู้เข้ารับเพื่อขอรับคําปรึกษาธุรกิจ การเงิน การจัดทําบัญชี การปรับโครงสร้างกิจการ การแก้หนี้ จากทีมผู้เชี่ยวชาญทางการเงิน จํานวน 1,775 ราย ผู้ลงทะเบียนเข้ารับการอบรมหลักสูตรธุรกิจต่างๆ จํานวน 4,832 ราย โดยผู้เข้ารับคําปรึกษาและร่วมอบรมหลักสูตรต่างๆ มีความต้องการสินเชื่อรวมกว่า 10,792 ล้านบาท
สนใจลงทะเบียนขอรับคําปรึกษากับศูนย์ที่ปรึกษาทางการเงิน SMEs (บสย. F.A. Center) ได้ฟรีโดยไม่เสียค่าใช้จ่ายได้ตาม Link ลงทะเบียน https://bit.ly/3fIXpHZ หรือ Scan QR Code เพื่อลงทะเบียน
รัฐบาลไทย-ข่าวทำเนียบรัฐบาล-สานฝันสร้างอาชีพเกษตรกร ให้สินเชื่อสูงสุด 100,000 บาท
วันอังคารที่ 21 ธันวาคม 2564
สานฝันสร้างอาชีพเกษตรกร ให้สินเชื่อสูงสุด 100,000 บาท
วันอังคารที่ 21 ธันวาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลจัดทําโครงการสานฝันสร้างอาชีพและยกระดับรายได้เกษตรกร โดยให้สินเชื่อรายละไม่เกิน 100,000 บาท อัตราดอกเบี้ยร้อยละ 4 ใน 3 ปีแรก ผู้เป็นหนี้เสียสามารถขอกู้ได้ ใช้บุคคลหรือหลักทรัพย์ค้ําประกัน เพื่อเป็นเงินทุนหมุนเวียนในการประกอบอาชีพด้านการเกษตรโดยเน้นกลุ่มที่มีตลาดรองรับ มีการประกันราคารับซื้อผลผลิต ให้สามารถสร้างรายได้ระยะสั้นใน 4-6 เดือน และต่อยอดเป็นอาชีพที่มั่นคงได้ เกษตรกรที่สนใจติดต่อได้ที่สํานักงานปศุสัตว์ใกล้บ้าน หรือที่ ธ.ก.ส. ทุกสาขาทั่วประเทศ ภายในวันที่ 31 มี.ค. 2567 โดยกรมปศุสัตว์พร้อมให้คําแนะนําแก่ผู้เข้าร่วมโครงการตลอดห่วงโซ่การผลิต เช่น การเลี้ยงสัตว์ การป้องกันโรคสัตว์ การควบคุมมาตรฐานฟาร์ม การแปรรูป และการตลาด
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกฯ กำชับหน่วยงานเดินหน้าตามแผนป้องกันและลดอุบัติเหตุทางถนนช่วงเทศกาลปีใหม่ 2565
วันศุกร์ที่ 31 ธันวาคม 2564
นายกฯ กําชับหน่วยงานเดินหน้าตามแผนป้องกันและลดอุบัติเหตุทางถนนช่วงเทศกาลปีใหม่ 2565
.....
นายธนกร วังบุญคงชนะ โฆษกรัฐบาล เผย พล.อ.ประยุทธ์ จันทร์โอชา นายกรัฐมนตรี และ รมว.กลาโหม กําชับหน่วยงานที่เกี่ยวข้องเดินหน้าตามแผนบูรณาการป้องกันและลดอุบัติเหตุทางถนนช่วงเทศกาลปีใหม่ 2565 เน้นการบริหารจัดการในลักษณะพื้นที่เป็นตัวตั้ง (Area Approach) เพื่อลดปัจจัยเสี่ยงที่ก่อให้เกิดอุบัติเหตุทางถนนและอุบัติภัยอื่น ๆ
.
แผนบูรณาการและมาตรการการดําเนินงานป้องกันและลดอุบัติเหตุทางถนน 5 มาตรการ
มาตรการการลดปัจจัยเสี่ยงด้านคน ด้วยการบังคับใช้กฎหมายอย่างเข้มงวด และสร้างจิตสํานึกความปลอดภัยทางถนน
มาตรการลดปัจจัยเสี่ยงด้านถนนและสภาพแวดล้อม “1 ท้องถิ่น 1 ถนนปลอดภัย” ปิดจุดเสี่ยงด้านกายภาพบนท้องถนนต่าง ๆ
มาตรการการลดปัจจัยเสี่ยงด้านยานพาหนะ กวดขันผู้ใช้รถบรรทุกขนาดเล็กที่บรรทุกผู้โดยสารในลักษณะที่ไม่ปลอดภัย เข้มงวดกับรถตู้ส่วนบุคคลหรือรถเช่าให้ได้มาตรฐาน เป็นต้น
มาตรการด้านการช่วยเหลือหลังเกิดอุบัติเหตุ มีระบบช่วยเหลือเยียวยาผู้ประสบเหตุ ณ จุดเกิดเหตุของแต่ละพื้นที่
มาตรการบริหารจัดการและติดตามประเมินผลให้เป็นไปตามแผนปฏิบัติการฯ
.
เริ่มรณรงค์ควบคุมเข้มข้นทั้งก่อนและหลังการเดินทาง ตั้งแต่บัดนี้ - 11 ม.ค. 65 พร้อมขอให้ทุกภาคส่วนทั้งภาครัฐ ภาคเอกชน ท้องถิ่นและประชาชน เข้ามามีส่วนร่วมลดปัจจัยเสี่ยงการเกิดอุบัติเหตุให้เหลือน้อยที่สุด ควบคู่กับมาตรการเฝ้าระวัง ป้องกันและควบคุมโควิด-19
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ประชุม ยจ.ทั่วประเทศ จี้ให้ทำงานหนักบริการประชาชน
วันอังคารที่ 22 มีนาคม 2565
รัฐมนตรีว่าการกระทรวงยุติธรรม ประชุม ยจ.ทั่วประเทศ จี้ให้ทํางานหนักบริการประชาชน
รัฐมนตรีว่าการกระทรวงยุติธรรม ประชุม ยจ.ทั่วประเทศ จี้ให้ทํางานหนักบริการประชาชน เร่งประสานหาลูกหนี้เข้าร่วมงานมหกรรมไกล่เกลี่ยให้มากที่สุด แนะทํางานร่วมท้องถิ่นช่วยชาวบ้าน
วันที่ 22 มีนาคม 2565 นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผยว่า ตนพร้อมนางสาวณัฐธ์ภัสส์ ยงใจยุทธ ผู้ช่วยรัฐมนตรีประจํากระทรวงยุติธรรม นายเรืองศักดิ์ สุวารี อธิบดีกรมคุ้มครองสิทธิและเสรีภาพ ได้ร่วมประชุมกับผู้อํานวยการสํานักงานยุติธรรมจังหวัดทั่วประเทศ โดยได้มีการมอบนโยบายในหลายประเด็นว่า เวลานี้ยุติธรรมจังหวัดถือเป็นหนึ่งในเครื่องมือสําคัญในการช่วยเหลือประชาชน เพราะเป็นหน่วยงานตัวแทนของกระทรวงยุติธรรม ดังนั้นข้าราชการของกระทรวง ไม่ว่าจะเป็น สํานักงานยุติธรรมจังหวัด กรมคุมประพฤติ กรมคุ้มครองสิทธิและเสรีภาพ กรมบังคับคดี กรมราชทัณฑ์ ต้องรู้เนื้องานที่ฝ่ายบริหารเดินหน้าทํางานอยู่ โดยเนื้องานหลักในเวลานี้ที่สําคัญ เช่น การช่วยเหลือประชาชนที่เราจะเพิ่มบริการเข้าไป การไกล่เกลี่ยหนี้สิน การเยียวยาผู้เสียหายและเหยื่อจากคดีอาญาตามพ.ร.บ.ค่าตอบแทนฯ กองทุนยุติธรรม โดยงานทั้งหมดพวกเราต้องรู้และช่วยกัน เพราะปีนี้กระทรวงยุติธรรมต้องช่วยเหลือประชาชนให้มากที่สุด ต้องลงไปทําความเข้าใจกับชาวบ้าน ต้องรู้จักประสานกับท้องถิ่น ทั้ง กํานัน ผู้ใหญ่บ้าน อบต. อบจ. ประชาสัมพันธ์จังหวัด อาสาสมัครต่างๆ และผู้นําชุมชน เพื่อประสานในเรื่องงานต่างๆให้เกิดประโยชน์สูงสุด
"การไกล่เกลี่ยหนี้สินถือเป็นหนึ่งในงานหลักใหม่ของกระทรวง ที่เราจะจัดทั่วประเทศ แต่หากเราไม่สามารถเชิญชวนลูกหนี้เข้าร่วมได้จะเกิดประโยชน์อะไร ดังนั้นทุกคนต้องตื่นตัว การช่วยเหลือประชาชนเรื่องหนี้สินเป็นเรื่องที่ดี และเป็นการมอบนโยบาย ข้าราชการทุกคนต้องเข้าใจงานหลักในการบริการประชาชนให้ได้ จากนี้ผมอยากเห็นยอดผู้เข้าร่วมงานไกล่เกลี่ยหนี้สิน มีมากขึ้น เราต้องเร่งหาลูกหนี้ ทํางานเชิงรุกและติดต่อให้มาไกล่เกลี่ยให้มากที่สุด เพราะคนที่เข้าร่วมงานจะได้ประโยชน์มากมาย ไม่ถูกฟ้องดําเนินคดี ผู้ต้องคําพิพากษาไม่ถูกขายทรัพย์ทอดตลาด" นายสมศักดิ์ กล่าว
นายสมศักดิ์ กล่าวอีกว่า อย่างไรก็ตามในวันที่ 23 มีนาคม ตนจะลงพื้นที่ จ.สงขลา ซึ่งจะมีการจัดงานมหกรรมไกล่เกลี่ยหนี้สินครัวเรือน ครั้งที่ 3 และยุติธรรมพบประชาชน เวลา 08.00 น. เป็นต้นไป ที่ เซ็นทรัล หาดใหญ่ เรื่องนี้จะทําให้คนคลายทุกข์ในเรื่องหนี้สิน และในช่วงเย็นจะมีกิจกรรมพืชกระท่อมสัญจร และคอนเสิร์ต มาลีฮวนน่า เวลา 16.00 น. ที่มหาวิทยาลัยสงขลานครินทร์ ตนจึงขอเชิญชวนให้คนมาร่วมงานกันเยอะๆ